דניאל גד נולד וגדל ברחובות, לאמא ממוצא עיראקי-טריפוליטאי ואבא רומני-פולני. אביו הוא שמחה גד, כדורגלן עבר ששיחק במכבי שעריים. הוא החל את דרכו במשחק בבימת הנוער שבעירו בשנים 2003–2009. בשנת 2009 התגייס גד לצה"ל ושירת בתיאטרון צה"ל. בשנים 2013 - 2016 למד משחק בסטודיו למשחק ניסן נתיב.
בשנת 2006 שיחק במחזמר "אוליבר!" בתפקיד ביל סייקס , וגילם את אנדרי במחזה "אנדורה".
בשנת 2008 גילם את דמותו של אסף ב"משחקים בחצר האחורית", הצגה שהוצגה בסל תרבות ארצי בפני חטיבות ותיכונים. באותה השנה גילם תפקיד ראשי נוסף, במחזמר "אלאדין". בשנת 2009 גילם את דמותו של ״המלט״ בהצגה ״המלט״ של וויליאם שייקספיר.
בשנת 2013 השתתף ב"מופע של גאליס", וב-2016 הופיע במופע "גאליסוף", שניהם בהיכל נוקיה.
בשנת 2017 שיחק את וויליאם שייקספיר בהצגה "שייקספיר מאוהב" של תיאטרון הבימה.
בשנת 2018 החל להשתתף בהצגה "שבעה" של תיאטרון בית לסין.
גד החל את דרכו כשחקן קולנוע בסרט "שבעה", שהוצג ב-2007. בשנת 2009 שיחק בסדרת הנעורים "אחרי הצלצול" בערוץ דיסני ישראל, בתפקיד ששי קראסו.
בשנת 2011 שיחק את ״יובל תורג'מן״ בסדרת הטלוויזיה "אחת אפס אפס" בבימויו של אמיר מן, ששודרה בערוץ 10. בשנת 2012 השתתף, בתור עופר סומך, בסדרה "תא גורדין" בבימויו של דני סירקין ב-yes (מאוחר יותר שודרה הסדרה בערוץ 22).
בין השנים 2012 - 2016 גילם את דמותו של דורי אהרוני, תפקיד ראשי בסדרת הנעורים "גאליס" בבימויו של עודד רז, בכל עונותיה.
באפריל 2014 יצא לאור סרט הקולנוע "מפריח היונים", על פי רב-המכר מאת אלי עמיר ובבימויו של נסים דיין, שם מגלם גד את דמותו של כַּאבִּּי עִמַארִי בתפקיד הראשי, לצד יסמין עיון, אהובה קרן, אורי גבריאל, מנשה נוי, יגאל נאור ואחרים.
בשנת 2016 הופיע גד בתפקיד ראשי בסדרת הטלוויזיה "סוסי פרא", המשודרת למנויי HOT בערוץ זום.
בשנת 2016 הופיע בסרט הקולנוע "גאליס קונקט". באותה שנה החל להשתתף בסדרה "גרעינים", ובסדרה "או-בוי" בתפקיד תום ברגר.
החל מסוף שנת 2017 משחק בסדרת הדרמה של HOT "שבאבניקים (סדרת טלוויזיה) בתפקיד הראשי אבינועם. בשנת 2018 שיחק בסדרה MCMafia עבור ה-BBC. באותה שנה שיחק בפיצ׳ר מקוללים.
אוחזר מתוך "https://he.wikipedia.org/w/index.php?title=דניאל_גד&oldid=26840653"